ประมาณ 10 วันก่อนมีตุ่มเม็ดใหญ่ 1 เม็ด ขึ้นที่โคนถุงอัณฑะ ใกล้ๆรูทวาร เจ็บอยู่สองสามวัน ตามรูปประมาณ 3-4 วันก่อน มีขึ้นอีกเม็ดที่หนังหุ้มปลาย วันนี้ขยายใหญ่ขึ้นและเจ็บ ตามรูปส่วนเม็ดเดิมที่โคนถุงอัณฑะ หายเจ็บแล้ว แต่ยังคลำเจอปุ่มอยู่แบบนี้น่าจะเป็นโรคอะไรครับ พยายามหาข้อมูลดู ไม่ค่อยจะตรงกับอะไรเลย แผลริมอ่อน ดูจะใกล้เคียงสุด วันนี้เพิ่งเริ่มมีกดเจ็บตรงโคนขาหนีบด้วย แบบนี้จะใช่แผลริมอ่อนมั้ยครับ และควรจะไปหาแผนกไหนครับ
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 แผลริมอ่อน ทำให้เกิดเป็นแผลบริเวณอวัยวะเพศร่วมกับอาการเจ็บหรือปวด และต่อมน้ำเหลืองบริเวณขาหนีบโต มักวินิจฉัยจากอาการและประวัติหากมีอาการเจ็บและมีตุ่มดังกล่าวร่วมกับต่อมน้ำเหลืองที่ขาหนีบโต อาจเกิดจากแผลริมอ่อนได้อย่างไรก็ตามแนะนำไปพบแพทย์เพื่อตรวจร่างกายและนำน้ำในตุ่มหรือขูดบริเวณตุ่มไปดูเพื่อหาเชื้อก่อโรค หากตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง